google/wiki40b huggingface dataset:
Estónska ulica

Estónska ulica je ulica v Bratislave, mestskej časti Podunajské Biskupice.

Poloha

Estónska ulica sa nachádza v severozápadnom cípe Podunajských Biskupíc, neďaleko Malého Dunaja, na Žitnom ostrove. Oblasť, kde sa nachádza sa volá sídlisko Medzi jarkami a je jednou z troch ulíc futuristického sídliska severnej časti Podunajských Biskupíc. Na ulici sa nachádza 8 8-podlažných panelákov a jeden 4-podlažný panelák. Za panelákmi sa nachádza kruhový parčík.

Doprava

Na ulici sa nachádza autobusová zastávka liniek 78, 87 a N70.
Ľudovít Kaník

Voľby do NR SR 2010

Ľudovít Kaník kandidoval do NR SR na kandidátke Slovenskej demokratickej a kresťanskej únie - Demokratickej strany (SDKÚ-DS) z 30. miesta. Vo voľbách získal od občanov 22 230 prednostných hlasov a posunul sa tak až na 6. miesto kandidátky vo výslednom poradí.

Voľby do NR SR 2012 (predčasné)

Ľudovít Kaník kandidoval do NR SR na kandidátke Slovenskej demokratickej a kresťanskej únie - Demokratickej strany (SDKÚ-DS) z 18. miesta. Vo voľbách získal od občanov 13 509 prednostných hlasov a posunul sa tak až na 8. miesto kandidátky vo výslednom poradí.
Morée (obec)

Poloha

Obec má rozlohu 25,83 km². Najvyšší bod je položený 152 m n. m. a najnižší bod 86 m n. m.

Obyvateľstvo

Počet obyvateľov obce je 1 145 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Erblon (Mayenne)

Poloha

Obec má rozlohu 5,68 km². Najvyšší bod je položený 106 m n. m. a najnižší bod 65 m n. m.

Obyvateľstvo

Počet obyvateľov obce je 159 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
EMD DDA40X

História

V roku 1969 začala spoločnosť Union Pacific vyraďovať svoje rušne GTEL kvôli potrebe ekonomickejších rušňov. Celkovo bolo vyrobených 47 rušňov medzi júnom 1969 a septembrom 1971. Tieto rušne boli očíslované od 6900 do 6946, pričom rušeň s číslom 6936 je stále v prevádzke.
Rušne DDA40X sú dlhé 30 metrov. Ich rámy boli vyrobené spoločnosťou John Mohr Company, pretože dĺžka rámu prekračovala vtedajšie možnosti závodu EMD. Koncept dvoch pohonných jednotiek v jednom rušni nebol ničím novým. Rušne EMD E-unit boli jednými z populárnych dvojmotorových rušňov a spoločnosť Baldwin tiež vyrobila (ale nepredala) rušeň so štyrmi motormi.
Písmeno "X" v označení znamenalo Experimental, pretože rušne DDA40X sa používali na testovanie nových technológií, ktoré sa mali používať v budúcnosti.
Union Pacific začal vyraďovať rušne DDA40X v roku 1984 kvôli rastu cien údržby, a do konca roku 1986 boli všetky rušne vyradené. Avšak rušen s číslom 6936 je stále v prevádzke a to väčšinou na výletné účely.
Bazus-Aure

Poloha

Obec má rozlohu 1,95 km². Najvyšší bod je položený 1 504 m n. m. a najnižší bod 755 m n. m.

Obyvateľstvo

Počet obyvateľov obce je 132 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bloomov filter

Bloomov filter, pomenovaný podľa Burtona Howarda Blooma, ktorý ho objavil v roku 1970, je priestorovo efektívna pravdepodobnostná dátová štruktúra, ktorá sa používa na overovanie príslušnosti prvku do množiny. Keďže je táto štruktúra pravdepodobnostná, môžu pri tomto overovaní nastať chyby. Takáto chyba môže znamenať, že o prvku, ktorý v skutočnosti do danej množiny nepatrí, zistíme, že tam patrí, ale nikdy nie naopak. To znamená, že pri zistení, že daný prvok do množiny nepatrí, sa dá na Bloomov filter spoľahnúť na 100%. Pravdepodobnosť chyby je tým väčšia, čím je väčší počet prvkov v danej množine.
Bloomov filter sa používa v rôznych aplikáciách. Napríklad, databázový systém Big Table od spoločnosti Google používa Bloomov filter na redukovanie vyhľadávania na disku. Pred tým, ako vôbec spracuje požiadavku, overí si pomocou Bloomovho filtra, či daný riadok alebo stĺpec databázy existuje (t. j., či patrí do množiny reprezentovanej Bloomovým filtrom). Vďaka charakteru možných chýb pri použití Bloomovho filtra sa nikdy nemôže stať, že by "prehliadol" existujúci záznam. Tým sa výrazne zvyšuje výkon databázovej požiadavky (pri neexistujúcich záznamoch nemusí zakaždým čítať z disku) pri zachovaní stopercentnej spoľahlivosti. Bloomove filtre tiež používa proxy server Squid pre tzv. cache digests  a archivačný systém Venti na detegovanie predtým vloženého obsahu.

Obmedzenia Bloomových filtrov

Asi najpodstatnejším obmedzením Bloomových filtrov je, že z pochopiteľných dôvodov nepodporuje odoberanie prvkov z množiny. Ak by sme sa totiž pokúsili všetkých k hodnôt daných spomínanými hašovacími funkciami pre prvok x nastaviť na 0, mohlo by sa stať, že by sme nechtiac odobrali aj iný prvok - ľubovoľný prvok y, ktorý je prvkom množiny a súčasne hodnota aspoň jednej hašovacej funkcie má pre vstup y rovnakú hodnotu ako niektorá z týchto k hodnôt. Tým by sa ale porušila základná vlastnosť Bloomových filtrov, t. j., že ak prvok patrí do množiny, výsledkom dopytu je vždy kladná odpoveď.
Trémel

Poloha

Obec má rozlohu 11,93 km². Najvyšší bod je položený 155 m n. m. a najnižší bod 25 m n. m.

Obyvateľstvo

Počet obyvateľov obce je 406 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marquefave

Poloha

Obec má rozlohu 18,92 km². Najvyšší bod je položený 323 m n. m. a najnižší bod 175 m n. m.

Obyvateľstvo

Počet obyvateľov obce je 1 024 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rostislav Krotký

Vysočina Cycling

Rostislav Krotký založil v roku 2012 cyklistický tím Vysočina Cycling. Je jeho zakladateľ a taktiež jazdec popri pôsobení v tíme AC Sparta Praha cycling. Projekt Vysočina Cycling je zameraný na podporu výkonnostnej cyklistiky na Vysočine a to predovšetkým cyklistiky cestnej, ale nie iba.
V tíme sú jazdci rôznych vekových kategórií: starší, mladší i kadeti (mládež). Okrem Krotkého za tím preteká taktiež jeho tímový kolega z AC Sparta Praha cycling Martin Hunal. Ďalšie mená: Jaroslav Sláma, Lukáš Tomášek, Tomáš Poslušný,...
Medzi úspechy tímu patrí 2. miesto 5. etapy medzinárodných cyklistických etapových pretekov mužov Vysočina, ktoré získal Martin Hunal a 2. miesto celkovo vrcharská súťaž Rostislav Krotký.

Vzdelanie

Okrem profesionálnej cyklistiky sa Krotký venuje programovaniu. Vyštudoval VUT Brno, Fakulta elektrotechniky a informatiky v odbore Kybernetika, automatizácia a meranie – Ing.
Ladislav Škoda

Životopis

Ľudovú školu navštevoval na Starých Horách, študoval na gymnáziu v Banskej Bystrici a v Ružomberku, filozofiu na filozofickej fakulte univerzity Nijmegene a bohoslovie na teologickej fakulte v Maastrichte, ThDr., 1939 vysvätený za kňaza. Predstaviteľ a realizátor štátnej cirkevnej politiky na Slovensku v spoločenskej a vydavateľskej oblasti. Šéfredaktor Katolíckych novín a Duchovného pastiera, súčasne vedúci vydavateľského oddelenia Spolku svätého Vojtecha. Generálny tajomník Katolíckej akcie na Slovensku, predseda Edičnej komisie Spolku svätého Vojtecha, člen medzinárodného stáleho výboru Berlínskej konferencie katolíkov európskych krajín, člen Zväzu československých novinárov. Nositeľ vyznamenania.
Ornon

Poloha

Obec má rozlohu 11,6 km². Najvyšší bod je položený 2 856 m n. m. a najnižší bod 799 m n. m.

Obyvateľstvo

Počet obyvateľov obce je 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rixensart

Obyvateľstvo

Rixensart má približne 21 668 obyvateľov (2010).
Flaviac

Poloha

Flaviac má rozlohu 12,98 km². Najvyšší bod je položený 828 m n. m. a najnižší bod 125 m n. m.

Obyvateľstvo

Flaviac má 1104 obyvateľov (2009).
Graf vývoja obyvateľstva:
Zdroje: INSEE
Fontana della Barcaccia

Fontana della Barcaccia je baroková fontána v Ríme. Nachádza sa na Piazza di Spagna pod Španielskymi schodmi.
Fontánu vybudoval v rokoch 1627 (alebo 1628) – 1629 Pietro Bernini, otec Giana Lorenza, na želanie pápeža Urbana VIII. Meno Barcaccia bolo odvodené od typu lode. Fontána je spomienkou na povodeň, ktorá v roku 1598 na námestie priniesla loď.
Stavec

Stavec (iné názvy: vertebra, zastarano obrateľ; lat. vertebra, -ae, gr. spondylus) je jedna z kostí, ktoré tvoria základné stavebné a funkčné jednotky chrbtice (lat. columna vertebralis).

Telo stavca

Telo je uložené vpredu a je nosnou časťou. Smerom nahor a nadol končí rovnou plochou (lat. facies intervertebralis), na ktorú sa pripája medzistavcová platnička (lat. discus intervertebralis). Telo stavca je typická krátka kosť, vyplnená spongiózou a červenou kostnou dreňou. Výška tela stavcov od krčnej k driekovej oblasti narastá, ďalej ku kostrči sa znižuje.

Oblúk stavca

Zozadu sa pripája na telo stavca a jeho hlavnou funkciou je ochrana miechy. Kostená platnička (lat. lamina arcus vertebrae) - hlavná časť oblúku, sa pripája na telo pomocou dvoch nožičiek - pediklov (lat. pediculus arcus vertebrae).
Spojením tela s oblúkom je vytvorený stavcový otvor (lat. foramen vertebrale) a otvory všetkých stavcov pod sebou, spolu so zadnými plochami medzistavcových platničiek a s väzmi, vytvárajú chrbticový kanál (lat. canalis vertebralis).
Každá nožička stavcového oblúku má na svojej hornej a spodnej hrane zárez (lat. incisura vertebralis superior et inferior), ktorý je medzi telom a kĺbovým výbežkom stavcov. Spojením týchto zárezov vznikajú medzistavcové otvory (lat. foramina intervertebralia), ktorými z miechy vystupujú miešne (spinálne) nervy.

Osifikácia stavcov

Osifikácia stavcov začína od 3. mesiaca plodu v dolných hrudných stavcoch a postupne sa pridávajú ďalšie stavce nad i pod. Začína v dvoch osifikačných centrách v oblúku stavca a jednom v tele stavca. Z jadier oblúka osifikujú i výbežky, výnimkou sú tie, ktoré sú pôvodom rudimentárne rebrá. Chrupavky medzi jadrami tvoria rastové zóny stavca.
Oblúk stavca sa spája osifikačne v oblasti processus spinosus v 1. roku života. Oblúk sa spojí s telom medzi 3. - 8. rokom.
Baâlons

Poloha

Obec má rozlohu 14,72 km². Najvyšší bod je položený 292 m n. m. a najnižší bod 173 m n. m.

Obyvateľstvo

Počet obyvateľov obce je 202 obyvateľov (2009).
Graf vývoja obyvateľstva:
Zdroje: INSEE
Milan Pažítka

Klubový hokej

Milan Pažítka začínal s hokejom v klube Spartak ZŤS Dubnica nad Váhom. Práve v tomto klube dostal prvý raz príležitosť medzi mužmi už ako 18 ročný v sezóne 1987/88 v 1. SNHL. V lige získal s mužstvom bronzové medaily. V nasledujúcej sezóne nastupoval v rovnakej lige za vojenský klub TJ Slovan OSCR Topoľčany. V tejto sezóne nastúpil aj k 4 stretnutiam v ČSHL za klub Dukla Trenčín. V nasledujúcej sezóne sa vrátil do Dubnice nad Váhom a s klubom opätovne získal v lige bronzové medaily.
Pred sezónou 1990/91 sa stal hráčom Slovana Bratislava, kde pôsobil dve sezóny. Po týchto dvoch sezónach sa vrátil do klubu Capeh Dubnica nad Váhom. V sezóne 1993/94 bol vo víťaznom tíme HK Spartak Dubnica nad Váhom, ktorý si vybojoval historický prvý krát postup do Extraligy. V Extralige odohral za klub z Dubnice nad Váhom následné tri sezóny. V tej tretej, ktorou bola sezóna 1996/97 klub zostúpil do 1. hokejovej ligy SR. V nej už, ale Milan Pažítka za HK Spartak Dubnicu nad Váhom nehrával. Zmluvu podpísal s nemeckým klubom EV Ravensburg hrajúci v 2. lige skupine juh. Po sezóne sa vrátil naspäť do Dubnice nad Váhom. Klub vyhral po 20. kolách 1. hokejovú ligu a spoločne s tímom HK ŠKP Žilina, ktorý skončil na druhom mieste postúpili do Extraligy, kde hrali barážovú skupinu, kde hrali z Extraligy kluby HK ŠKP Poprad, HK VTJ Spišská Nová Ves, ŠK Iskra Banská Bystrica, HC Martimex ZŤS Martin, MHC Nitra a HK VTJ Farmakol Prešov. Extraligovú účasť v nasledujúcej sezóne si uhájili kluby HK ŠKP Poprad a HK VTJ Spišská Nová Ves. Ostatné kluby zostúpili do 1. hokejovej ligy SR. Klub HK Spartak Dubnica nad Váhom skončil na poslednom 8. mieste.
V sezóne 1999/00 sa stal hráčom klubu HC Martimex ZŤS Martin. S tímom získal zlatú medailu za víťazstvo v 1. hokejovej lige SR. V Extralige už, ale za klub z Martina nehral. Od novej sezóny sa stal hráčom holandského klubu Ruijters Eaters Geleen, kde odohral nasledujúce dve sezóny.
V sezóne 2003/04 bol hráčom belgického klubu Hyc Herentals. Nasledujúcu sezónu odohral v Belgicku v klube White Caps Turnhout. Po sezóne ukončil aktívnu činnosť. Po ukončení aktívnej činnosti sa dal na trénerskú dráhu.
V sezóne 2008/09 pôsobil v Belgicku ako hlavný tréner klubu Chiefs Leuven. Od sezóny 2011/12 sa stal asistentom trénera v českom klube HC Brumov-Bylnice, ktorý pôsobí v krajskom prebore. V tejto sezóne si aj zahral v 12 zápasoch. Ako tréner pôsobí v tomto klube ďalších 5 sezón.
Gerlachovský kotol

Názov

Vyplýva z polohy v masíve Gerlachovského štítu, ktorý leží v niekdajšom chotári obce Gerlachov.

Prví návštevníci

Kotlinu v dávnych časoch navštevovali poľovníci, pytliaci poľujúci na kamzíkov. Horolezci ju objavili, keď sa pokúšali vystúpiť po jej okrajoch na Gerlachovský štít. V zime ju prvý navštívil Mikuláš Sontág v rokoch 1873 – 1880
Genetická informácia

Genetická informácia je súbor génov (genóm bunky) obsiahnutý v pohlavných bunkách rodičov, riadiaci vývoj potomka tak, že sa v ňom prejavia znaky rodičov. Je zapísaná poradím nukleotidov v DNA (zriedka v RNA).
Syntaktická skratka

Syntaktická skratka je symbol ktorý zastupuje nejakú zložitejšiu presne vymedzenú syntaktickú konštrukciu v jazyku logiky alebo teórie. Syntaktická skratka sama o sebe nie je súčastou jazyka ani abecedy, jej jedinou úlohou je sprehladniť komplikované zápisy a napomôcť tak ich zrozumiteľnosti.
La Chapelle-Saint-Rémy

Poloha

Obec má rozlohu 19,2 km². Najvyšší bod je položený 151 m n. m. a najnižší bod 64 m n. m.

Obyvateľstvo

Počet obyvateľov obce je 888 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Moumoulous

Poloha

Obec má rozlohu 3,36 km². Najvyšší bod je položený 321 m n. m. a najnižší bod 205 m n. m.

Obyvateľstvo

Počet obyvateľov obce je 48 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dole hlavou

Vznik

Pieseň vznikla, keď mal spevák dvanásť rokov. Pri hľadaní inšpirácie na tretí album na ňu náhodou narazil a napísal k nej nový text. Do rádií sa dostala v máji 2010. Na podporu singla vyšla rádiová a akustická verzia piesne. Spevák po prvýkrát použil vo svojej tvorbe gitalele.

Hranie v rádiách

V 26. týždni v roku 2010 sa nahrávka stala šiestou najhranejšou slovenskou skladbou.
Kvantové previazanie

Kvantové previazanie je fyzikálny jav, ktorý nastáva keď skupina častíc vznikne alebo spolu interaguje spôsobom, ktorý vylučuje aby ich kvantové stavy boli popísané nezávisle. Potom existuje iba kvantový stav celého systému.
Dôsledkom tohoto javu je, že výsledky meraní fyzikálnych vlastností ako polohy, hybnosti, spinu alebo polarizácie atď. kvantovo previazaných častíc sú korelované. Najjednoduchším príkladom je rozdelenie páru dvoch častíc, ktorých usporiadanie vyžaduje, aby ich spiny boli opačné (napríklad vodíkový atóm) – pokiaľ sa po rozdelení zmeria, že prvá častica mala spin 1/2, druhá častica potom musí mať spin -1/2. Kvôli povahe meraní v kvantovej fyzike, zmeraním spinu prvej častice spin nadobudne konkrétnu hodnotu v momente, keď je zmeraný, a v tom istom čase nadobudne konkrétnu hodnotu aj spin druhej častice, pretože ide o ten istý parameter systému (čo znie dosť paradoxne a zdanlivo odporuje teórii relativity).
Bolo experimentálne dokázané, že tento kolaps kvantových stavov sa prenáša okamžite a nie rýchlosťou svetla alebo pomalšie.  Nie je ale známe, ako by sa tento jav dal využiť na prenos informácie nadsvetelnou rýchlosťou, aj keď sa v poslednom čase ukazuje, že to nemusí byť pravda. Kvantové previazanie sa považuje za jeden z kľúčových javov na zostrojenie kvantového počítača a využívajú ho niektoré plánované protokoly kvantovej kryptografie.
Na nepochopenom výklade kvantového previazania sa zakladajú mnohé príbehy sci-fi literatúry (napríklad Spektrum od Sergeja Lukjanenka) a praktiky alternatívnej medicíny (rozličné spôsoby, ktoré vraj telo zviažu s "duchovnou podstatou" a tým vyliečia).
Štefan Marko Daxner

Životopis

Bol veľkým zjavom slovenského národného, politického a kultúrneho života 19. storočia. Pochádzal z Tisovca, v Malohonte. Študoval na latinskej škole v Ožďanoch, v Spišskej Novej Vsi, na gymnáziu v Rožňave a v rokoch 1840 – 42 na Evanjelickom lýceu v Bratislave. Právnické lýceum absolvoval v rokoch 1842 – 43 v Prešove, 1846 zložil advokátsku skúšku v Pešti. Pôsobil ako advokát, právnik a úradník vo viacerých župách: advokátsky koncipient v Rimavskej Sobote, Tisovci, u A. B. Vrchovského v Pešti, v roku 1846 ako advokát v Tisovci, 1850 zástupca št. komisára Gemersko-Malohontskej župy v Rimavskej Sobote, 1859 radca župného súdu v Nagykálló, 1861 druhý podžupan Gemersko-Malohontskej župy v Rimavskej Sobote, 1865 prísediaci zmenkového súdu v Debrecíne, od 1872 hospodáril na rodinnom majetku v Tisovci.
Mal veľký podiel na koncipovaní „Žiadostí národa slovenského“ vyhlásených v máji 1848 v Liptovskom Svätom Mikuláši. V „meruôsmych“ rokoch bol odsúdený na smrť, no poprave unikol. Rozsudok bol nakoniec zmenený na trojročné väzenie, ale v r. 1849 ho vyslobodili Francisci a cisárske vojská.  Krátko po návrate na slobodu vstúpil do slovenského dobrovoľníckeho oddielu. Úvahy o slovenskom národe a jeho postavení zhrnul v diele „Hlas zo Slovenska“. Z jeho popudu zvolali v júni 1861 národné zhromaždenie do Turčianskeho Svätého Martina. Predložil tam memorovaný národný program, ktorého bol autorom. Na námety ľudového slovenského folklóru písal básne i prózu, zbieral ľudové povesti, zakladal spolky miernosti, nedeľné školy a podobne.

Pamiatky

Rodný dom s pamätnou tabuľou (1922) v Tisovci, pamätná tabuľa Traja sokoli v Plešivci (1946), pomník v Bratislave (od L. Lacka a Virgila Droppu, 1972), po ňom pomenované sedlo v juhozápadnom hrebeni Kriváňa, náhrobník na Národnom cintoríne v Martine. Je po ňom pomenovaná ulica na ktorej sa nachádza jeho dom. Momentálne v ňom nacvičuje Mužský spevácky zbor Sama Daxnera.
Montbrison-sur-Lez

Poloha

Obec má rozlohu 12,83 km². Najvyšší bod je položený 744 m n. m. a najnižší bod 249 m n. m.

Obyvateľstvo

Počet obyvateľov obce je 312 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Veauville-lès-Quelles

Poloha

Obec má rozlohu 3,21 km². Najvyšší bod je položený 145 m n. m. a najnižší bod 75 m n. m.

Obyvateľstvo

Počet obyvateľov obce je 106 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Predseda Európskej komisie

Predseda Európskej komisie je vrcholným predstaviteľom jedného zo siedmich inštitúcií Európskej únie. Je menovaný podľa čl. 17 ods. 7 Zmluvy o Európskej únii.
Saturargues

Poloha

Obec má rozlohu 5,99 km². Najvyšší bod je položený 68 m n. m. a najnižší bod 16 m n. m.

Obyvateľstvo

Počet obyvateľov obce je 886 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Inxent

Poloha

Obec má rozlohu 3,78 km². Najvyšší bod je položený 113 m n. m. a najnižší bod 21 m n. m.

Obyvateľstvo

Počet obyvateľov obce je 160 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Courcelles-sur-Seine

Poloha

Obec má rozlohu 5,47 km². Najvyšší bod je položený 127 m n. m. a najnižší bod 8 m n. m.

Obyvateľstvo

Počet obyvateľov obce je 1 678 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Thymiatérion

Thymiatérion (starogr. θυμιατήριον – thymiatérion) je typ starogréckej nádoby.
Thymiatérion, malá miska niekedy na vysokom podstavci a s deravou pokrievkou, sa používal na vydymovanie (hlavne počas náboženských obradov, alebo aby neutralizovali zápach horiacich obetovaných zvierat) domov, hrobiek a svätýň kadidlom.
Grécky termín thymiatérion sa používal i na označenie mnohých tvarov kadidelníc (vyrobených z hliny alebo bronzu) používaných aj u iných národov antického sveta. Rôzne typy thymiatérií sa stále používajú v gréckych ortodoxných kostoloch, domoch, cintorínoch a inde.
Kongregácia sestier karmelitánok Dieťaťa Ježiša

Kongregácia sestier karmelitánok Dieťaťa Ježiša je rehoľným inštitútom pápežského práva v Katolíckej cirkvi. Vznikla 31. decembra 1921 v Poľsku. Jej zakladateľmi sú o. Anzelm Gadek OCD a Janina Kierocinská (rehoľným menom sestra Mária Terézia od sv. Jozefa). Prvý dom bol založený v Sosnovci. Generálna predstavená sídli v Poľsku.
Členky kongregácie zachovávajú rehoľné pravidlá sv. Alberta Jeruzalemského a vlastné konštitúcie. Základom života je spiritualita tereziánskeho Karmelu, a najmä spiritualita patrónky kongregácie sv. Terézie od Dieťaťa Ježiša. Sústredia sa na ideál duchovného detstva. Sestry sa venujú najmä výchove detí a ich náboženskému vzdelaniu, ale aj pastoračnej práci v iných oblastiach.
Aillant-sur-Tholon (obec)

Poloha

Obec má rozlohu 18,2 km². Najvyšší bod je položený 241 m n. m. a najnižší bod 108 m n. m.

Obyvateľstvo

Počet obyvateľov obce je 1 387 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rýchlorezná oceľ

Rýchlorezná oceľ, známa tiež ako HSS (z angl. high speed steel), je oceľ určená na trieskové obrábanie pri vysokých rýchlostiach a tlstej trieske (špone). Je vysoko tvrdá a ostáva tvrdá aj po prehriatí (žiarupevná).
Je to vysokolegovaná oceľ. Obsahuje 2-3% uhlíka a až do 30% ostatných legúr ako chróm, vanád, kobalt, molybdén, volfrám a titán.
Používa sa hlavne na výrobu upínaných nástrojov.
Luxeuil-les-Bains

Poloha

Obec má rozlohu 21,81 km². Najvyšší bod je položený 395 m n. m. a najnižší bod 260 m n. m.

Obyvateľstvo

Počet obyvateľov obce je 7 370 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jaltská konferencia

Jaltská konferencia bola jedným zo stretnutí hlavných predstaviteľov ZSSR, USA a Spojeného kráľovstva (Roosevelta, Churchilla a Stalina) počas druhej svetovej vojny, ktoré sa konalo medzi 4. a 11. februárom 1945. Stretnutie malo krycí názov Argonaut a hlavnými otázkami, o ktorých sa rokovalo bol vzťah Spojencov k Nemecku a Francúzsku, znova sa prerokovávala poľská otázka a vznik OSN.

Miesto konania

Ďalšie zo stretnutí zástupcov troch mocností sa konalo v bývalom cisárskom paláci v Jalte na polostrove Krym. Už výber samotného miesta, kde sa Veľká trojka stretla, bol v znamení ústupkov, ktoré prevládali v americko-anglickom vzťahu voči ZSSR. Stalin tak pod zámienkou, že nesmie stratiť kontakt s vojenskými operáciami, mal celý priebeh stretnutia pod kontrolou (vrátane odposluchov britskej a americkej delegácie).

Kontroverzie

Závery prijaté na jaltskej konferencii boli po roku 1945 prijímané rozpačito alebo otvorene kritizované. Roosevelt bol obvinený z odpísania východnej a strednej Európy v prospech komunistického ZSSR. V tejto súvislosti sa predovšetkým zmieňuje Rooseveltove a Churchillove odmietnutie žiadosti poľskej emigračnej vlády o povojnovú medzinárodnú kontrolu poľského územia. Navyše žiadni predstavitelia iných štátov, o ktorých sa rokovalo, neboli do Jalty pozvaní, a tak boli vylúčení z rozhodovania o osudoch vlastného štátu či národa. Je silne nepravdepodobné, že obaja štátnici verili, že Sovieti splnia na konferencii dohodnuté závery ohľadom Slobodnej Európy.
Vo vzťahu k budúcnosti Nemecka dopadla jaltská konferencia značne nerozhodne, vzhľadom na to, že vo svojich sektoroch mal každý zo spojencov v podstate voľnú ruku.
1. vodnopólová liga žien 2014/15

Systém súťaže

Hrala sa iba základná časť, a to turnajovým spôsobom. Turnaje boli 4, každý účastník bol organizátorom jedného turnaja a najvyššie umiestnené družstvo po troch turnajoch aj záverečného turnaja.
Franz von Trenck

Barón Franz von Trenck (* 1. január 1711, Reggio di Calabria – † 14. október 1749, Brno) bol rakúsky jazdecký dôstojník. Od roku 1741 bol veliteľom chorvátskych pandúrov.